23PES-92

Hona Nafarroako Gobernuko Osasun Departamentuko kontseilariaren erantzuna, UPN talde parlamentarioari atxikitako foru parlamentari Leticia San Martín Rodríguez andreak idatziz erantzuteko egindako galdera dela-eta (ll-23/PES-00092). *"O-NOZen aldi baterako kontrataturiko zenbait erizain, mediku eta fisioterapeutari lanbide karrera aitortu zaie. Horri dagokionez:*

– *Zenbat dira, gaur egun (kopurua)?*

Gaur egun epai bidez lanbide karrera aitortu zaie aldi baterako kontratatutako 1.479 pertsonari.

– *Zenbati zor zaizkie oraindik dagozkien ordainsariak?*

Eskubidea aitortuta daukaten baina ordaindu ez zaien 204 profesionali zor zaizkie.

– *Gaur egun zenbateraino bete da 2023ko aurrekontuetan behin-behineko langileak lanbide karreran sartzera bideratutako partida?* Oraindik ez da ezer bete. Ez dago baliabiderik aurrekontuko 540000 52000 1800 311100 partidan (Lanbide karrera, aldi baterako zerbitzuak). Baliabideak daudenean, ordaindu egingo da.

– *Zer aurreikuspen dago 2021az geroztik Administrazioari irabazten ari zaizkion epaiketa horiei dagozkien kostuei aurre egiteko?*

Azken hiru urteetan epaiketa-kostu hauek ordaindu dira:

|  |  |
| --- | --- |
| **URTEA**  | **ZENBATEKOA**  |
| 2021  | 68.174  |
| 2022  | 219.577  |
| 2023ko urt. - ira.  | 174.276  |
| **GUZTIRA**  | **462.027**  |

Aurrekontu-partida zabalgarria da eta, beraz, behar adinako zenbatekoaz hornitu daiteke.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2023ko urriaren 10ean

Osasun Departamentuko kontseilaria: Fernando Domínguez Cunchillos